"Poput dobra svjetioničara koji svjetlo svog svjetionika održava i danju i noću, kako nikada ne bi okasnio, kako ga ni posred dana ne bi zateklo zgušnjavanje neslućenog mraka, Bog stoji među nama. Jednostavan, vjeran, gotovo plah. Svaka njegova riječ je svjetlost. I kada progovara danima i kada progovara noćima naših bića, naših odnosa, on za nas ima samo jednu riječ: svjetlost."